ตลท.แนะจับตาข่าว JAS ใกล้ชิด พร้อมรายงาน ก.ล.ต. หากพบความผิดปกติ
ตลท.แนะจับตาข่าว JAS ใกล้ชิด พร้อมรายงาน ก.ล.ต. หากพบความผิดปกติ
ตลท.แนะจับตาข่าว JAS ใกล้ชิด พร้อมรายงาน ก.ล.ต. หากพบความผิดปกติ
25 ก.ค. 2562

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) กล่าวถึงการเคลื่อนไหวของราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ที่มีความผันผวนตามกระแสข่าวที่เกิดขึ้นในช่วงที่ผ่านมาว่า ตลท.อยู่ระหว่างการตรวจสอบข้อมูล โดยเฉพาะกระแสข่าวลือต่างๆ โดยยอมรับว่าตรวจสอบค่อนข้างยากว่าแหล่งข่าวมาจากที่ใด
แต่อย่างไรก็ตาม ได้ให้ JAS ชี้แจงถึงกระแสข่าวต่าง ๆ แล้ว ซึ่ง ตลท.ได้ขอให้รายงานว่าข่าวใดที่มีสาระสำคัญต่อการเคลื่อนไหวของราคาหุ้นในช่วงที่ผ่านมา และจะได้รายงานให้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ดำเนินการต่อไปหากพบความผิดปกติ
ส่วนกรณีที่เมื่อวันที่ 28 พ.ค.62  ปริมาณการซื้อขายหลักทรัพย์ทะลุ 200,000 ล้านบาทนั้น และได้เกิดปัญหาส่งมอบหุ้นไม่ทัน โดยมีกระแสข่าว และมีการสันนิษฐานว่า มีการทำ Naked Short ด้วยนั้น ขณะนี้ ตลท.อยู่ระหว่างเรียกโบรกเกอร์เข้ามารายงานให้ทราบถึงการส่งมอบหุ้นไม่ทันเวลานั้นเกิดจากสาเหตุใด รวมถึงการหารือเพื่อป้องกันปัญหาดังกล่าวที่อาจเกิดขึ้นได้ในอนาคตด้วย
“เราได้ให้เขาเข้ามารายงานแล้ว แต่หากอธิบายไม่ได้ก็จะมีความผิด ก็เป็นไปตามความผิดนั้นๆ นอกจากนี้ สิ่งที่เราจะหารือคือการเตรียมความพร้อมในอนาคตหากเกิดสถานการณ์ดังกล่าวขึ้นอีกจะรองรับอย่างไร”นายภากร กล่าว